Džao Sjue

**Džao Sjue** (, ; dzimusi  Dzjinaņā) ir Ķīnas starptautiskā lielmeistare šahā (2008).

## Biogrāfija
Trīs reizes uzvarējusi Pasaules junioru šaha čempionātos: 1997. gadā Kannās U12 vecuma grupā, 1999. gadā U14 vecuma grupā un 2002. gadā Goa U20 vecuma grupā. Daudzu nacionālo un starptautisko šaha turnīru laureāte. 2000. gadā Budapeštā uzvarējusi šaha turnīrā *First Saturday*. 2003. gadā uzvarējusi visas 9 partijas šaha turnīrā Kannās. 2005. gadā dalījusi pirmo vietu Ķīnas sieviešu šaha čempionātā. 2007. gadā Krievijā kopā ar Džu Čeņu dalījusi pirmo vietu šaha turnīrā *North Urals Cup*. 2009. gadā kļuvusi par Ķīnas sieviešu šaha čempionāta vicečempioni. Šo panākumu atkārtojusi arī 2011. gadā. 2011. gadā Naļčikā FIDE sieviešu šaha *Grand Prix* sērijas turnīrā uzvarējusi par 2½ punktiem apsteidzot otrās vietas ieguvēju Dzjui Veņdzjuņu. 2013. gadā uzvarējusi sieviešu konkurencē Gibraltāras šaha festivālā. 2013. gadā Universiādē Kazaņā izcīnījusi zelta medaļas gan komandu, gan individuālajā vērtējumā. 2015. gadā Jaunzēlandes pilsētā Devonportā kļuvusi par šaha turnīra *New Zealand Open* uzvarētāju.

Piedalījusies Pasaules šaha čempionātos sievietēm pēc izslēgšanas sistēmas:
* 2004. gadā Elistā 1. kārtā uzvarējusi Šadi Paridaru, bet 2. kārtā zaudējusi Elizabetei Pēcai;
* 2006. gadā Jekaterinburgā 1. kārtā zaudējusi Marijai Kursovai;
* 2008. gadā Naļčikā 1. kārtā uzvarējusi Marisu Surjelu, bet 2. kārtā zaudējusi Šeņai Janai;
* 2010. gadā Antakjā sasniegusi savu lielāko panākumu, kad 1. kārtā uzvarējusi Martu Fjerro, 2. kārtā uzvarējusi Maiju Čiburdanidzi, 3. kārtā uzvarējusi Jeļenu Dembo, ceturtdaļfinālā uzvarējusi Almīru Skripčenko, bet pusfinālā zaudējusi Žuaņai Lufei;
* 2012. gadā Hantimansijskā 1. kārtā uzvarējusi Natāliju Hudgarjanu, 2. kārtā uzvarējusi Nino Hurcidzi, 3. kārtā uzvarējusi Mariju Muzičuku, bet ceturtdaļfinālā zaudējusi Dronavalli Hārikai;
* 2015. gadā Sočos  1. kārtā uzvarējusi Marisu Surjelu, 2. kārtā uzvarējusi Salomi Meliu, 3. kārtā uzvarējusi Belu Hotenašvili, bet ceturtdaļfinālā zaudējusi Nataļjai Pogoņinai;
* 2017. gadā Teherānā 1. kārtā uzvarējusi Ajelenu Martinesu, bet 2. kārtā zaudējusi Padminī Routai;
* 2018. gadā Hantimansijskā 1. kārtā uzvarējusi Karolīnu Luhanu, bet 2. kārtā zaudējusi Žansajai Abdumalikai.

Sekmīgi pārstāvējusi Ķīnas komandu lielākajos komandu šaha turnīros:
* Pasaules šaha olimpiādēs piedalījusies 8 reizes (2002-2016). Komandu vērtējumā izcīnījusi 3 zelta (2002, 2004, 2016), 3 sudraba (2010, 2012, 2014) un bronzas (2006) medaļas. Individuālajā vērtējumā izcīnījusi 5 zelta (2002 - divas, 2004, 2006, 2012) un bronzas (2004) medaļas;
* Āzijas komandu šaha čempionātos piedalījusies 4 reizes (1999, 2008, 2012, 2016). Komandu vērtējumā izcīnījusi 3 zelta (2008, 2012, 2016) un sudraba (1999) medaļas. Individuālajā vērtējumā izcīnījusi 3 zelta (2008, 2012, 2016) un bronzas (1999) medaļas;
* Pasaules vīriešu komandu šaha čempionātā piedalījusies 2005. gadā;
* Pasaules sieviešu komandu šaha čempionātos piedalījusies 4 reizes (2007-2011, 2017). Komandu vērtējumā izcīnījusi 3 zelta (2007, 2009, 2011) un sudraba (2017) medaļas. Individuālajā vērtējumā izcīnījusi 3 zelta (2007 - divas, 2011) medaļas.

Par panākumiem turnīros FIDE 2001. gadā Džao Sjuei piešķīra starptautiskās lielmeistares (WGM), bet 2008. gadā - starptautiskā lielmeistara (GM) nosaukumu.

## Atsauces

## Ārējās saites